József Szájer

József Szájer (sündinud 7. septembril 1961 Sopronis) on Ungari poliitik, ta kuulub erakonda Fidesz. Ta oli aastatel 2004–2020 Euroopa Parlamendi liige.

Ta sai õigusteaduste doktorikraadi Loránd Eötvösi Ülikoolis 1986. aastal ja töötas seal kuni 1992. aastani dotsendina. Aastatel 1990–1994 oli ta Ungari parlamendi Fideszi parlamendirühma asepresident. Aastatel 1994–1997 ja 1998–2002 juhatas ta Fideszi parlamendirühma ja aastatel 2002–2004 Rahvuskogu (parlamendi) asespiiker. 2004. aastal sai temast Euroopa Parlamendi liige, ta kuulus Euroopa Rahvapartei fraktsiooni.

1. detsembril 2020 tunnistas hr Szájer, et osales 27. novembril 2020 peol, rikkudes koroonapandeemia raames kehtestatud piiranguid, mida meedias kirjeldati kui "orgiat". Politsei kohtus peoruumis 25 alasti mehega, sealhulgas ka mõned diplomaadid. Szájer üritas põgeneda, ronides välja aknast ja kasutades vihmaveetoru laskumiseks. Tema seljakotist leiti narkootikume.Brüsselis arreteeriti illegaalsel peol osalenud tuntud Ungari poliitik, ERR, 2. detsember 2020
Järgmisel päeval teatas ta, et lahkub Euroopa Parlamendist ja Fideszist.Brüsseli illegaalsel peol osalenud Ungari poliitik lahkus ka võimuparteist, ERR, 3. detsember 2020

 Viited 

Kategooria:Ungari poliitikud
Kategooria:Ungarist valitud Euroopa Parlamendi liikmed
Kategooria:Õigusteadlased
Kategooria:Loránd Eötvösi ülikooli vilistlased
Kategooria:Sündinud 1961